CELEX: 62019CN0723
Language: da
Date: 2019-09-30 00:00:00
Title: Sag C-723/19: Anmodning om præjudiciel afgørelse indgivet af Consiglio di Stato (Italien) den 30. september 2019 – Airbnb Ireland UC og Airbnb Payments UK Ltd mod Agenzia delle Entrate

23.12.2019   
            
            
               DA
            
            
               Den Europæiske Unions Tidende
            
            
               C 432/28
            
         
      Anmodning om præjudiciel afgørelse indgivet af Consiglio di Stato (Italien) den 30. september 2019 – Airbnb Ireland UC og Airbnb Payments UK Ltd mod Agenzia delle Entrate
      (Sag C-723/19)
      (2019/C 432/32)
      Processprog: italiensk
      
         Den forelæggende ret
      
      Consiglio di Stato
      
         Parter i hovedsagen
      
      
         Sagsøgere: Airbnb Ireland UC og Airbnb Payments UK Ltd
      
         Sagsøgt: Agenzia delle Entrate
      
         Præjudicielle spørgsmål
      
      
                  1)
               
               
                  Er de EU-retlige bestemmelser og principper, herunder artikel 4, 5 ff. i direktiv (EU) 2015/1535 (1), artikel 8 i direktiv 98/34/EF (2) og artikel 56 TEUF, til hinder for en national ordning, der uden forudgående meddelelse til Europa-Kommissionen pålægger operatøren af en online-platform for ejendomsformidling »tekniske forskrifter for levering af en tjeneste i informationssamfundet« bestående i oplysningsforpligtelser (overførsel til Agenzia delle Entrate af oplysninger om aftaler indgået via online-platformen) og skattemæssige forpligtelser (tilbageholdelse af forskudsskat af betalinger i relation til aftaler indgået via online-platformen og efterfølgende indbetaling til statskassen)?
               
            
                  2)
               
               
                  Er de EU-retlige bestemmelser og principper, herunder artikel 3 TEUF, 18 TEUF, 32 TEUF, 44 TEUF, 49 TEUF, 56 TEUF, 101 ff. TEUF, 116 TEUF, 120 TEUF, 127 ff. TEUF samt direktiv 2000/31/EF (3) og 2006/123/EF, til hinder for en national ordning, som
                  
                              —
                           
                           
                              med hensyn til operatører af en online-platform for søgning af lejemål indfører pligten til at indsamle og overføre oplysninger om de indgåede aftaler,
                           
                        
                              —
                           
                           
                              med hensyn til operatører af en sådan online-platform, såfremt de medvirker ved betaling af lejen for aftaler om korttidsudlejning, indfører pligten til at handle i egenskab af skattemæssig stedfortræder eller afgiftsmæssig ansvarlig,
                           
                        
                              —
                           
                           
                              med hensyn til ikke-hjemmehørende operatører af online-platforme, som ikke har fast driftssted i Italien, indfører pligten til at udpege en fiskal repræsentant,
                           
                        
                              —
                           
                           
                              også med hensyn til ikke-hjemmehørende personer, som ikke har fast driftssted i Italien, indfører pligten til at handle i egenskab af afgiftsmæssig ansvarlig i relation til turistafgiften?
                           
                        
            
                  3)
               
               
                  Er de grundlæggende principper i EU-retten generelt til hinder for en national ordning, hvorefter statens ineffektivitet ved fastlæggelse og opkrævning af skatter de facto overvæltes til en virksomhed?
               
            
         (1)  Europa-Parlamentets og Rådets direktiv (EU) 2015/1535 af 9.9.2015 om en informationsprocedure med hensyn til tekniske forskrifter samt forskrifter for informationssamfundets tjenester (EUT 2015, L 241, s. 1).
      
         (2)  Europa-parlamentets og Rådets direktiv 98/34/EF af 22.6.1998 om en informationsprocedure med hensyn til tekniske standarder og forskrifter (EFT 1998, L 204, s. 37).
      
         (3)  Europa-Parlamentets og Rådets direktiv 2000/31/EF af 8.6.2000 om visse retlige aspekter af informationssamfundstjenester, navnlig elektronisk handel, i det indre marked (»Direktivet om elektronisk handel«) (EFT 2000, L 178, s. 1).